胡長新

胡長新（），字銘三，又字子何，貴州省黎平府（今黎平縣）人，清朝政治人物、學者。同進士出身。《清代贵州名贤像传》第1集，第3卷 頁41～42

生平
胡長新為嘉慶十年（1805年）進士胡秉鈞之子。道光二十六年（1846年）中舉人《黎平府志·卷七上·人物志·科目》頁71：“（二十六年丙午科鄉試鍾憲章榜遵義人）胡長新，黎平府人，進士。秉鈞子。中式第十八名。”，次年聯捷丁未科三甲進士，以知縣即用，分發江蘇。因母老不能遠離，請授教職，任貴陽府教授。不久，因母喪丁憂去職。守喪結束，改銅仁府教授。擢升翰林院典簿，不受。《黎平府志·卷七上·人物志·科目》頁71～72：“（二十七年丁未科會試許彭壽榜浙江人）胡長新，見舉人，中式第一百二十七名，官貴陽府、同仁府教授，陞翰林院典簿。”辭職还鄉，主講黎陽書院。光緒十年（1884年）八月十一日卒，年六十七。友人私諡“端介”。黎庶昌《翰林院典簿胡君墓表》曰，光绪十年八月十一日，翰林院典簿黎平胡君卒，年六十七。明年五月十六日葬某里某山。君諱長新，字銘三，獨山莫友之別字曰子何，而爲之說，遂以子何行。道光丙午舉人，丁未進士即用江蘇知縣。賓客有賀者，君曰，勿爾，吾未自信，未□出而仕也。且母老不宜遠行，又□爲於江蘇，立請改教職。得貴陽府教授，旋丁母憂，服除選銅仁府教授，未行，郡守留襄軍務。苗匪圍黎平，如楚乞師。事定乃之任。以功保國子監學正，加五品銜。提督學政韋業祥又以端介可風薦，升翰林院典簿，不樂赴，病免歸，掌黎陽書院。在銅仁十年，而黎平尤久，先後凡十五年。君之學蓋自知恥始。其程己以宋五子爲侯的，以經史爲衡繩，以小學爲羽翼。於並世人師鄭珍、莫友芝，友黎兆□、莫庭芝，獨其徒未嘗有聞。然而銅仁之人曰，胡先生教人能使愚者明，惰者起，頑者□，今之胡湖州也。黎平之人曰，胡先生律嚴而道尊，言勳而躬隨，今之石徂徠、孫泰山也。其於忠孝節義禮讓廉恥若出天性，皇皇靦□，無日時不然，無事不然，不可一節名也。曾祖世範歲貢生，銅仁訓導。祖榮增廣生。□秉鈞，嘉慶乙丑進士，河南扶溝縣知縣，因事降改教職，授遵義訓導。娶劉氏。子一生同。所著書曰籀經堂集。君□四□而□未有表，黎庶昌曰，古者賢士有易名，今諡不下行，道何由光。君執德秉貞，碻然自守，始終不渝。若用昌黎韓愈銘□貞曜故事，取學政語，諡曰端介先生，具列諸石，則君之生平行誼不待戶說，皆明白且行遠矣。以書□告士林，咸曰宜。光緒十四年正月表。

著作
工詩文，通小學。著有《籀经堂诗钞》四卷、《籀经堂文钞》四卷等。

 参考资料 

（中國國家圖書館藏）俞渭、陳瑜.《黎平府志》. 清光緒十八年（1892年） 刻本.
凌惕安编.《清代贵州名贤像传》第1集，第3卷. 1946年8月第1版.

Category:黎平人
C長新
Category:道光二十六年丙午科舉人
Category:清朝貴陽府儒學教授
Category:清朝銅仁府儒學教授
Category:清朝文字学家
Category:清朝詩人